**Батальён «Тэрор»** — воінскае падраздзяленне беларускіх добраахвотнікаў у структуры ГУР МА Украіны. Створаны ў 2022 годзе на пачатку расійскага ўварвання ва Украіну. Названы ў гонар камандзіра аддзялення Змітра «Тэрора» Апанасовіча, які загінуў пры абароне Ірпеня[uk].

Гісторыя
--------

У красавіку 2022 года ў складзе беларускага добраахвотніцкага батальёна імя Кастуся Каліноўскага была сфарміравана вучэбная рота, якая пасля перарасла ў батальён. Першыя публічныя заявы аб батальёне «Тэрор» у складзе палка Каліноўскага адносяцца да ліпеня 2022 года.

У жніўні 2022 года «Тэрор» выйшаў са складу палка Каліноўскага. Начальнік штаба батальёна Радыён «Гена» Батулін патлумачыў гэтае рашэнне неабходнасцю павышэння баяздольнасці падраздзялення.

У верасні 2022 года МУС Беларусі прызнала інтэрнет-рэсурсы батальёна экстрэмісцкім фарміраваннем.

27 снежня 2022 года «Тэрор» афіцыйна аб’явіў аб сваім уваходзе ў склад Беларускага добраахвотніцкага корпуса ў якасці аднаго з яго асноўных падраздзяленняў.

Удзел у баявых дзеяннях
-----------------------

З красавіка 2022 года батальён удзельнічаў у ваенных аперацыях на поўдні Украіны, у прыватнасці — у вызваленні Херсоншчыны. Сярод найбольш значных выкананых баявых задач — узяцце байцамі батальёна стратэгічна важнай «Макдональдс» у раёне населеных пунктаў Андрэеўка і Благадатаўка, што дазволіла падраздзяленням ЗСУ правесці паспяховую аперацыю на левым беразе ракі Інгулец.

У складзе БДК байцы батальёна «Тэрор» ажыццявілі шэраг баявых  аперацый, сярод якіх начны рэйд у раёне Новай Кахоўкі. У ходзе аперацыі штурмавыя групы фарсіравалі Днепр і дэсантаваліся на часова акупаваным левым беразе. Быў знішчаны варожы камандна-назіральны пункт, асноўныя будынкі базы, праціўнік панёс страты ў жывой сіле і тэхніцы.

Страты
------

Гл. таксама: Спіс беларусаў, якія загінулі падчас расійска-ўкраінскай вайны § Уварванне Расіі ва Украіну
У верасні 2022 г. машына з байцамі батальёна «Тэрор» на Херсоншчыне была паражана мінай або снарадам. Кіроўца, беларус з пазыўным «Тэд», загінуў.

11 кастрычніка 2022 года загінуў парамедык з батальёна «Тэрор» Міхась Шавельскі «Юнгер».

3 кастрычніка 2023 года Батальён «Тэрор» паведаміў аб тым, што загінулі яшчэ некалькі байцы батальёна. Колькасць загінулых і абставіны не паведамляліся.

Сімволіка
---------

Эмблема батальёна мае форму варажскага (нарманскага) шчыта, дзе ў бел-чырвона-белым полі размешчана выява руны Тэйваз у чорным колеры. У верхняй частцы эмблемы знаходзіцца назва батальёна, узятая ў гонар загінуўшага ў баі Змітра «Тэрора» Апанасовіча.

Бел-чырвона-белае поле шчыта адсылае да колераў нацыянальнага сцяга Беларусі.

Чорны колер сімвалізуе ідэю нацыі, айчыны, роднай зямлі.

Руна Тэйваз, якая асацыюецца з сілай, перамогай, бітвай за справядлівасць, стылізавана пад загалоўную літару назвы батальёна.

Гл. таксама
-----------

* 1-ая асобная дэсантна-штурмавая рота «Беларусь»
* Уварванне Расіі ва Украіну (з 2022)
* Полк Каліноўскага
* Тактычная група «Беларусь»

Зноскі
------

1. ↑  Полк Калиновского сообщил о расколе в подразделении | Новости Беларуси | euroradio.fm (руск.). *euroradio.fm*. Праверана 20 жніўня 2023.
2. ↑  Белорусский батальон "Террор": О наградах, Херсоне, Полке Калиновского и Беларуси - интервью(нявызн.). Праверана 20 жніўня 2023.
3. ↑  МВД признало экстремистскими формированиями ресурсы Полка Калиновского, телеграм-каналы «Движ» и «Баста!»
4. ↑  АСП Тэрор **(нявызн.)**. *Telegram*. Праверана 20 жніўня 2023.
5. ↑ . Нова Каховка **(нявызн.)**. *Telegraph* (6 сакавіка 2023). Праверана 20 жніўня 2023.
6. ↑  БДК, Спецназ ГУР, ЗСУ / Ночной рейд Новой Каховки / Война в Украине Сегодня(нявызн.). Праверана 20 жніўня 2023.
7. ↑  Наступ на Херсоншчыне: адзін забіты і пяць параненых беларусаў у батальёне «Тэрор»
8. ↑  «Поўз дапамагаць параненаму, калі прыляцеў аскепак». Загінуў беларус-парамэдык з батальёну «Тэрор»
9. ↑  Ва Украіне загінулі яшчэ некалькі беларускіх добраахвотнікаў

Спасылкі
--------

* Тэлеграм-канал

| ⛭Беларусь і расійска-ўкраінская вайна |
| --- |
| Роля і ўдзел | 
* Беларусь і канфлікт на ўсходзе Украіны
* Беларусь ва ўварванні Расіі ва Украіну

 |
| Падзеі | 
* Мінскі пратакол (2014)
* Другое мінскае пагадненне (2015)
* Вагнергейт (2020)
* Рэйкавая вайна ў Беларусі (2022)
* Інцыдэнт у Мачулішчах (2023)

 |
| Фарміраванні | 

|  |  |
| --- | --- |
| Праўкраінскія | 
* Тактычная група «Беларусь»
* Атрад «Пагоня» (2014—2016)
* Беларускі полк «Пагоня» (2022—2023)
* Полк Каліноўскага
* Беларускі добраахвотніцкі корпус ( Батальён «Тэрор»)
* 1-я асобная дэсантна-штурмавая рота «Беларусь»

 |
| Прарасійскія | Рэгіянальная групоўка войск Беларусі і Расіі |

 |
| Іншае | 
* Спіс беларусаў, якія загінулі падчас расійска-ўкраінскай вайны
* Помнік беларусам, якія загінулі за Украіну

 |